Μυγδονία (Μεσοποταμίας)

Η Μυγδονία ήταν όνομα που είχε δοθεί κατά την ελληνιστική εποχή στο βορειοανατολικό τμήμα της Μεσοποταμίας,Βλ.  στο άκρο του σημερινού Ιράκ.Κατά τον Ουίλλιαμ Σμιθ ήταν δίπλα από την Επαρχία Σιντζάρ (πρωτεύουσα η πόλη Σιντζάρ) του Ιράκ. Βλ. το λήμμα «Mygdonia». Dictionary of Greek and Roman Geography. Λονδίνο: Walton and Maberly - John Murray, 1854. perseus.tufts.edu. Ανακτήθηκε στις 27.06.2017.

Η περιοχή έλαβε το όνομά της, σύμφωνα με την τότε διαδεδομένη συνήθεια, από προϋπάρχον μακεδονικό τοπωνύμιο, δηλαδή τη Μυγδονία της Μακεδονίας, κοντά στη σημερινή Χαλκιδική, το μέρος πέρα από τον Αξιό ποταμό όπου κατοικούσε το θρακικό φύλο των Μυγδόνων, όπως ανέφερε ο Πλίνιος.Πλίνιου, Naturalis historia (ΙV.17), στο: Pliny the Elder, The Natural History. Επιμέλεια: John Bostock και H.T. Riley. Λονδίνο: Taylor & Francis, 1855. perseus.tufts.edu. Ανακτήθηκε στις 28.06.2017. Σύμφωνα με τον ίδιο, η ονοματοδοσία έγινε επειδή οι στρατιώτες του Αλεξάνδρου αναγνώρισαν ομοιότητα στον τόπο με τη μακεδονική Μυγδονία. Ο Πλίνιος τοποθετεί τη Μυγδονία στη βορειοδυτική Μεσοποταμία, ως την ευρύτερη χώρα γύρων από τα Γαυγάμηλα και τα Άρβηλα (Αρμπίλ).

Στη Μυγδονία της Μεσοποταμίας υπήρχε μια Αλεξάνδρεια και μια Αντιόχεια, γνωστή και ως Νίσιβις. Κατά τους σχολιαστές του 19ου αι., η εν λόγω Αντιόχεια ήταν η πρωτεύουσα της Μυγδονίας, βρισκόταν κοντά σε περιοχή που παλιότερα λεγόταν Nisibin, στον ποταμό Μυγδόνιο, τον αναφερόμενο μετέπειτα ως Nahral Huali,Πλίνιου, Naturalis historia (VI.16), στο: Pliny the Elder, The Natural History (1855). Ανακτήθηκε στις 28.06.2017. παραπόταμο τότε (το 19ο αι.) του Ευφράτη. Στη Μυγδονία της Μεσοποταμίας βρισκόταν και η αρχαία Νινευή, η πόλη που υπήρξε πρωτεύουσα της Ασσυρίας.

 Παραπομπές 

Κατηγορία:Μεσοποταμία
Κατηγορία:Αρχαία Μυγδονία
Κατηγορία:Ιστορικές περιοχές του Ιράκ